Rancangan Pendidikan Malaysia 2026–2035

Rancangan Pendidikan Malaysia 2026–2035 (RPM 2026–2035) ialah pelan kerangka sistem pendidikan di Malaysia yang dilancarkan dan bermula pada Januari 2026, dan direka sebagai lanjutan daripada pelan pendidikan sebelumnya, Pelan Pembangunan Pendidikan Malaysia, yang tamat pada tahun sebelumnya. Ia dilancarkan secara rasmi pada 20 Januari 2026.

 Kerangka rancangan 
Rancangan direka dengan lima "tumpuan utama" untuk menggerakkan kemenjadian anak Malaysia, termasuk:

 Mutu
 Akses dan ekuiti
 Ketersediaan sumber dan kecekapan
 Keluwesan
 Kemampanan

Di samping itu, RPM juga menggariskan tujuh "teras strategik", iaitu:

 Memastikan sistem pendidikan malaysia yang terangkum, dinamik dan relevan
 Mengoptimumkan potensi murid melalui pengalaman pembelajaran yang bermakna untuk menjadi warganegara global
 Mentransformasikan pendidik agar berkeupayaan tinggi dan berorientasikan masa hadapan
 Memantapkan prasarana fizikal dan digital di semua institusi pendidikan KPM
 Mempergiat sinergi antara institusi pendidikan KPM dengan pihak berkepentingan
 Membudayakan kemampanan dalam ekosistem pendidikan
 Meningkatkan kecekapan tadbir urus dan sistem penyampaian

 Perubahan sistem pendidikan 

 Kurikulum 
Subjek Bahasa Melayu dan Sejarah diperluaskan sebagai subjek wajib ke dalam semua aliran pendidikan alternatif, termasuk murid-murid Sijil Peperiksaan Bersepadu (sekolah Cina persendirian), sekolah antarabangsa dan sekolah agama.

 Pengambilan murid 
RPM mengusul untuk mengawalkan umur kemasukan kanak-kanak ke dalam Tahun 1 daripada umur tujuh kepada enam tahun, dengan penyertaan sebegitu dibuka secara pilihan mulai sesi 2027. Dalam menjayakan peralihan tersebut, pihak kerajaan memberi peruntukan sebanyak kira-kira RM1 bilion untuk menampung keperluan baharu itu, termasuk pengambilan guru dan penyediaan bilik darjah baharu.

 Pentaksiran dan peperiksaan 
Dalam RPM, sebuah sistem pentaksiran bernama Matriks Pembelajaran Malaysia diusulkan, di mana murid Tahun 4 dan Tingkatan 3 akan mengambil pentaksiran "pengukuran pembelajaran" berpusat oleh Lembaga Peperiksaan Malaysia sebagai penilaian awal sebelum pendidikan lanjutan di sekolah, termasuk sebelum pendidikan menengah, dan sebelum Sijil Pelajaran Malaysia.

 Rujukan 

 Pautan luar 

 Ringkasan eksekutif RPM

Kategori:Penubuhan 2026 di Malaysia
Kategori:Pendidikan di Malaysia